EkBass/fiwiki-20250220-pages-articles huggingface dataset:
Lewis Campbell

Lewis Campbell (3. syyskuuta 1830 - 25\. lokakuuta 1908) oli brittiläinen klassisen kirjallisuuden tutkija. Hän oli syntyisin Edinburghista, Skotlannista. Hänen isänsä Robert Campbell oli runoilija Thomas Campbellin serkku. Campbell opiskeli Edinburgh Academyssä, Glasgow'n yliopistossa sekä Oxfordin yliopistossa. Hän opetti Oxfordin Queen's Collegessa (1855-1858), toimi sijaisena Milfordissa, Hampshiressä (1858-1863) ja kreikan kielen professorina St Andrewsin yliopistossa (1863-1894). Vuonna 1894 hänet valittiin Oxfordin Balliol Collegen kunniajäseneksi. == Teokset == Tutkijana Campbell tunnetaan ennen kaikkea Sofoklesta ja Platonia käsittelevistä töistään. Hänen teoksiinsa ja käännöksiinsä kuuluvat: * Sophocles (2. painos, 1879) * Platon, Sofisti ja Valtiomies (1867) * Theaitetos (2. painos, 1883) * Valtio (yhdessä Benjamin Jowettin kanssa, 1894) * Life and Letters of Benjamin Jowett (yhdessä E. A. Abbottin kanssa, 1897) * Letters of B. Jowett (1899) * Life of James Clerk Maxwell (yhdessä W. Garnettin kanssa, 1884) * A Guide to Greek Tragedy for English Readers (1891) * Religion in Greek Literature (1898) * On the Nationalisation of the Old English Universities (1901) * Verse translations of the plays of Aeschylus (1890) * Sophocles (1896) * Tragic Drama in Aeschylus, Sophocles and Shakespeare (1904) * Paralipomena Sophoclea (1907). Luokka:Brittiläiset antiikintutkijat Luokka:Kirjallisuudentutkijat Luokka:Vuonna 1830 syntyneet Luokka:Vuonna 1908 kuolleet
Ohotsk

Ohotsk () on runsaan 4 000 asukkaan kaupunkityyppinen taajama Ohotajoen suulla Ohotanmeren rannalla, Habarovskin aluepiirin pohjoisosissa Venäjän kaukoidässä. Ohotsk on Ohotskin piirin hallintokeskus. == Asukasluvun kehitys == *5 738 (2002) *5 500 (2004) *5 389 (2005) *4 215 (2010) == Historia == Vuonna 1647 perustettu Ohotsk on ensimmäinen venäläisten perustama asutuskeskus Venäjän kaukoidässä. ==Lähteet== ==Aiheesta muualla== *Ohotskista aluepiirin sivuilla Luokka:Habarovskin aluepiirin kaupunkityyppiset taajamat
Friedrich Schleiermacher

Friedrich Daniel Ernst Schleiermacher (21. marraskuuta 1768 Breslau, Sleesia – 12. helmikuuta 1834 Berliini) oli preussilainen teologi ja filosofi. == Teologia == Schleiermacher sijoittuu teologiansa kanssa romantiikan vuosisataan. Tämän ajan mukaisesti hän painottaa tunteen ja itsetiedostuksen merkitystä kristillisessä teologiassa. Hänen mukaansa kristillinen usko ja teologia liittyvät "absoluuttiseen riippuvuuden tarpeeseen", eikä uskonnon olemusta voi tämän vuoksi tavoittaa yksin järjen kautta.McGrath, Kristillisen uskon perusteet, Gummerus 1999, 108–111. Schleiermacher haluaa sanoutua irti valistukselle tyypillisestä tavasta nähdä Kristuksen kuoleman merkitys vain moraalisena tai eettisenä esikuvana. Tämän sijaan hän haluaa korostaa sen uskonnollista pelastukseen liittyvää arvoa. Hänen mukaansa Kristus on ihmisen jumalatietoisuuden esikuva ja äärimmäinen esimerkki ihmisen hurskaudesta.McGrath, Kristillisen uskon perusteet, Gummerus 1999, 441–443. == Hermeneutiikka == Schleiermacher pitää hermeneutiikkaa kaikkia tekstejä koskevana ymmärtämismetodina. Hänen mukaansa tekstit tulisi käsittää elämänilmauksiksi. Tekstin ymmärtämisen tulisi olla mahdollisimman holistista ja perustua lingvistiseen ja psykologiseen ymmärtämiseen. Lingvistisessä osassa tekstin merkitystä tarkastellaan osana laajempia teksti- ja kulttuurikokonaisuuksia. Psykologisessa prosessissa tärkeää olisi asettua tai eläytyä kirjoittajan psykologiseen elämäntilanteeseen ja elämänhistoriaan. Tämän vuoksi tekstin ymmärtäminen vaatii mahdollisimman paljon historiallista taustatietoa. Ymmärtäminen on luonteeltaan kehämäistä, mutta paranee hermeneuttisen kehän prosessissa jatkuvasti.Vår tids filosofi, Del 1, Redactör P. Loubcke, Forum 1995, 35–38, 165–167. == Teokset == Schleiermacherin kootut teokset on julkaistu kolmessa osassa: # Teologiset teokset (11 osaa) # Saarnat (10 osaa) # Filosofiset ja sekalaiset teokset (9 osaa) === Pääteoksia === * Über die Religion.: Reden an die Gebildeten unter ihren Verächtern (1799; Göttingen 1906, suom. ) * Monologen (1800; 1902) * Platonin teosten saksankielinen käännös (osat 1–5, 1804–1810; osa 6. Valtio 1828) * Grundlinien einer Kritik der bisherigen Sittenlehre (1803) * Kurze Darstellung des theologischen Studiums (1811) * Der christliche Glaube nach den Grundsätzen der evangelischen Kirche (1821–1822, 2. muutettu painos 1830–1831; 6. painos 1884) * Pädagogische Schriften (Piatz, 3. painos, 1902) == Lähteet == == Aiheesta muualla == * Friedrich Daniel Ernst Schleiermacher (Stanford Encyclopedia of Philosophy) * Friedrich Schleiermacher: The Father of Modern Protestant Theology Luokka:Saksalaiset filosofit Luokka:Saksalaiset teologit Luokka:Vuonna 1768 syntyneet Luokka:Vuonna 1834 kuolleet Luokka:Seulonnan keskeiset artikkelit
Anselm Feuerbach

Anselm Feuerbach (12. syyskuuta 1829 – 4. tammikuuta 1880) oli saksalainen taidemaalari. Hän syntyi Speyerissä tunnetun arkeologin poikana. Hän oli Saksan 1800-luvun uusklassisen koulukunnan johtavia taidemaalareita. Feuerbachin teoksia on esillä monissa Saksan johtavissa gallerioissa: Stuttgartissa on hänen teoksensa Ifigenia; Karlsruhessa Dante Ravennassa; Münchenissä Medea ja Berliinissä Konsertti, hänen viimeinen merkittävä maalauksensa. Muita hänen merkkiteoksiaan ovat Amazonien taistelu, Pietà, Platonin pidot, Orfeus ja Eurydike sekä Ariosto Ferraran puistossa. == Lähteet == == Aiheesta muualla == Luokka:Saksalaiset taidemaalarit Luokka:Düsseldorfin koulukunta Luokka:Vuonna 1829 syntyneet Luokka:Vuonna 1880 kuolleet
20 suosikkia – Tango Pelargonia

Tango Pelargonia – 20 suosikkia on suomalaisen laulajan Kari Kuuvan studioalbumi. Se julkaistiin 1997. == Kappaleet == # # # # # # # # # # # # # # # # # # # # Luokka:Vuoden 1997 kokoelma-albumit Luokka:Kari Kuuvan albumit Luokka:Jaakko Salon tuottamat albumit
Rey Misterio, Sr.

Rey Misterio, Sr., oikealta nimeltään Miguel Ángel López Díaz (8. tammikuuta 1958 Tijuana, Baja California – 20. joulukuuta 2024) oli meksikolainen showpainija, joka teki ensiesiintymisensä painijana 6. tammikuuta 1976. Hän voitti urallaan muun muassa WWA:n juniorimaailmanmestaruuden kahdesti. Hän voitti WWA Tag Team -mestaruuden veljenpoikansa Rey Mysterion kanssa. Misterion liikkeitä olivat muun muassa Power Bomb ja Plancha. == Lähteet == Luokka:Meksikolaiset urheilijat Luokka:Showpainijat Luokka:Vuonna 1958 syntyneet Luokka:Vuonna 2024 kuolleet
On the Way to Wonderland

On the Way to Wonderland on Sunrise Avenuen toukokuussa vuonna 2006 julkaistu debyyttialbumi. Levyllä soittaa kokoonpano Samu Haber, Janne Kärkkäinen, Raul Ruutu ja Sami Osala. Osalaa korvaa suurimmassa osassa kappaleita Teijo Jämsä, ja koskettimia soittaa tuottaja Jukka Backlund. Albumista on olemassa myös niin sanottu kultapainos (Gold Edition), joka julkaistiin 29. marraskuuta 2006 albumin ylitettyä Suomessa kultalevyyn oikeuttavan 15 000 myydyn kappaleen rajan. Kultapainos sisältää debyyttialbumin kappaleiden lisäksi viisi uutta versiota. __notoc__ Albumi ylitti Suomessa platinalevyn rajan helmikuussa 2007 ja yhtye sai palkinnot siitä maaliskuussa. Albumin ensimmäinen single All Because of You julkaistiin helmikuussa 2006. == Menestys == Albumi ylsi parhaimmillaan Suomen virallisen listan sijalle 2.Suomessa ja Saksassa albumin myynti on ylittänyt platinalevyrajan. Myös Itävallassa, Kreikassa ja Sveitsissä albumi on myynyt kultaa. Saksan vuoden 2007 soitetuimpien radiokappaleiden top 100 -listalta löytyy kolme Sunrise Avenuen kappaletta. Korkeimmalle nousi Fairytale Gone Bad, joka myi Saksassa kultaa ja sai toiseksi eniten soittoaikaa Saksan radioissa. Forever Yours löytyy listan sijalta 55 ja Heal Me sijalta 87. == Kappalelista == # # # # # # # # # # # # # # #:Kultapainoksen bonuskappaleet # # # # # == Arvostelut == * Allmusic: Allmusic review * Desibeli.net: Desibeli.net * Nyt.fi: Nyt.fi * Soundi: Soundi == Singlet == * ”All Because of You” (15. helmikuuta 2006) * ”Romeo” (19. huhtikuuta 2006) * ”Fairytale Gone Bad” (23. elokuuta 2006) * ”Forever Yours” (marras–joulukuu 2006) (promo) * ”Diamonds” (9. toukokuuta 2007) * ”Heal Me” (12. syyskuuta 2007) * ”Choose to Be Me” (20. helmikuuta 2008) == Lähteet == == Aiheesta muualla == * Luokka:Vuoden 2006 esikoisalbumit Luokka:Sunrise Avenuen albumit Luokka:Jukka Backlundin tuottamat albumit
All Because of You

All Because of You on Sunrise Avenuen ensimmäinen single, heidän debyyttialbumiltaan On the Way to Wonderland. Single julkaistiin helmikuussa 2006. == Kappaleet == # == Listasijoitukset == Lista Paras sijoitus Suomen singlelista 11 == Lähteet == == Aiheesta muualla == * Luokka:Sunrise Avenuen kappaleet Luokka:Vuoden 2006 kappaleet
Romeo (kappale)

Romeo on Sunrise Avenuen toinen single vuodelta 2006. Singlellä soittaa kokoonpano Samu Haber, Janne Kärkkäinen, Raul Ruutu ja Sami Osala. Romeosta on tehty myös musiikkivideo. Nimikappaleen lisäksi single sisältää kappaleen Nasty, joka ei ole alkuperäisellä On the Way to Wonderland -levyllä, mutta se löytyy saman levyn kultapainoksesta. ==Listasijoitukset== Lista Paras sijoitus Suomen singlelista 4 == Aiheesta muualla == * Romeo (kappale) Discogsissa. Luokka:Sunrise Avenuen kappaleet Luokka:Vuoden 2006 kappaleet
MDA (näytönohjain)

MDA () on IBM:n vuonna 1981 julkaistun IBM PC:n näytönohjain. MDA ei sisältänyt grafiikkaominaisuuksia, vaan ainoastaan yksivärisen tekstitilan joka pystyi esittämään 80 saraketta 25 rivillä. == Tekniset ominaisuudet == MDA-näytönohjain sisälsi 4 kilotavua videomuistia. Korkean terävyyden ja selkeän merkistön vuoksi standardi olikin käytössä ennen kaikkea yritysmaailmassa ja tekstinkäsittelyssä. MDA tarjosi merkistölle seuraavat ominaisuudet: näkymättömyys, alleviivaus, kirkas (lihavointi), käänteinen video ja vilkutus. Näistä osan pystyi yhdistämään, joten esimerkiksi kirkas, alleviivattu teksti oli mahdollista tuottaa ruudulle. === Merkistö === MDA:n merkistö koostui merkeistä, jossa jokainen merkki käytti 9 × 14 pikseliä yhden merkin ollessa 7 × 11 pikseliä. Vaikka teoreettinen enimmäisresoluutio oli 720 × 350 pikseliä (joka on siis 9 pikseliä × 80 merkkiä = 720 pikseliä ja 14 pikseliä × 25 riviä = 350 pikseliä), ei standardi kuitenkaan tukenut kuin enintään 256 yhtäaikaista merkkiä. Nämä merkit tallennettiin näytönohjaimen lukumuistiin, eikä tämän vuoksi määrään pystytty vaikuttamaan ohjelmallisesti. Merkistö jota käytettiin MDA:ssa tunnetaan nykyisin nimellä CP437 (). === Näyttötila === * Resoluutio: 720 × 350 pikseliä * Kuvasuhde:: 72:35 * Värisyvyys: 1 bitti per pikseli (bpp) === Liitin === Pinni Toiminto 1 Maa 2 Maa 3 - 4 - 5 - 6 Intensiteetti 7 Video 8 Vaakasynkronointi 9 Pystysynkronointi Luokka:IBM:n näyttöstandardit
Fairytale Gone Bad

Fairytale Gone Bad on Sunrise Avenuen kolmas single heidän ensimmäiseltä On the Way to Wonderland -nimiseltä debyyttialbumilta. Single julkaistiin Suomessa 23. elokuuta 2006. Kappaleesta tehtiin samaan aikaan myös musiikkivideo, joka kuvattiin Espanjan Barcelonassa. Videon ohjasi Yhdysvalloissa työskentelevä tunnettu ohjaaja-valokuvaaja Ralf Strathmann, joka on aikaisemmin kuvannut ja ohjannut videoita monille artisteille kuten Apocalypticalle, Blink 182:selle ja HIMille. Fairytale Gone Bad palkittiin NRJ Radio Awardseissa parhaana suomalaisena kappaleena, ja se valittiin Ranskan tunnetuimman urheilutapahtuman, Ranskan ympäriajon tunnusmusiikiksi. Eija Kantolan vuoden 2012 levyllä Peili on suomenkielinen cover Fairytale Gone Badista nimeltä Häkkilintu. Suomenkieliset sanat on tehnyt Jonnaemilia Kärkkäinen eli Jo Angel. Idea suomenkieliseen versioon tuli Sunrise Avenuen laulajan Samu Haberin äidiltä.http://www.satakunnankansa.fi/Kulttuuri/1194724149047/artikkeli/eija+kantola+versioi+juhlalevyllaan+sunrise+avenueta+suomeksi.html ==Single== # # # # # ==Listasijoitukset== Lista Paras sijoitus Tšekki 24 Suomen virallinen singlelista 2 Suomen virallinen latauslista 25 Sveitsi 2 Itävalta 3 Saksa 3 Ruotsi 10 Kreikka 8 Italia 23 Slovakia 1 Belgia 12 == Lähteet == == Aiheesta muualla == * Luokka:Sunrise Avenuen kappaleet Luokka:Vuoden 2006 kappaleet
Hat Yain kansainvälinen lentoasema

Hat Yain kansainvälinen lentoasema sijaitsee yhdeksän kilometrin päästä Hat Yain kaupungista eteläisessä Thaimaassa. Kenttää ylläpitää Airports of Thailand, PCL. Lentoaseman kautta kulkee vuosittain yli 4 miljoonaa matkustajaa, lentoja on noin 9 500 ja rahtia kuljetetaan 12 000 tonnin edestä. Kiitotien kapasiteetti on 30 lentoa tunnissa. == Lähteet == ==Aiheesta muualla== * Hat Yain kansainvälisen lentoaseman kotisivut Luokka:Thaimaan lentoasemat
Post Whatever

Post Whatever on Jermainen toinen demo-EP. Julkaisun aikaan kaikki kappaleet olivat vapaasti ladattavissa netistä. Levyn promoversio kantoi nimeä Promo 05 ja sisälsi vain neljä ensimmäistä kappaletta. Myöhemmin Post Whateverin ja ensimmäisen ep:n None of Us Live in Glass Houses kappaleita on myyty samalla levyllä. Post Whateverin Avausraidasta Goodbye Signistä tehtiin samana vuonna musiikkivideo, joka on ilmaisessa nettilevityksessä. Goodbye Sign tuli myös seuraavalle singlelle Metro Skylle ja uudelleenäänitettynä debyyttialbumi Knives Outille. Levyn äänitti, miksasi ja masteroi Petri Mäkelä joulukuun 2004 ja tammikuun 2005 välisenä aikana. Koskettimet soitti Petri Valkiala. ==Post Whatever== # Goodbye Sign # These Falls # I Took a Bullet # Plastics # Numbers # Until Nothing Can Reach # Count Me Out ==Kokoonpano== * Petri Mäkelä – laulu, kitara * Antti Loponen – kitara * Tuomas Lammi – basso * Petri Valkiala – rummut Luokka:Vuoden 2005 EP:t Luokka:Jermainen albumit
Metro Sky

Metro Sky on Jermainen ensimmäinen CD-single, ja Indie Jonesin ensimmäinen julkaisu. Singlellä mukana myös Tampereen Aleksanterin kirkossa kuvattu Goodbye Sign video. Edellisestä Jermaine-tuotoksesta, CD-ep:stä Post Whatever otettiin Metro Skylle mukaan Goodbye Sign-kappale. Kaksi uutta kappaletta äänitettiin 10.–11. syyskuuta 2006 Antto Tuomaisen äänittämänä ja miksaamana. == Kappaleet == #Metro Sky #Penny Arcade #Goodbye Sign #Goodbye Sign (video) ==Kokoonpano== * Petri Mäkelä – laulu, kitara * Antti Loponen – kitara * Tuomas Lammi – basso * Petri Valkiala – rummut Luokka:Vuoden 2006 kappaleet Luokka:Jermainen kappaleet
The Snipers

The Snipers on Jermainen ensimmäinen single neljä kuukautta myöhemmin ilmestyneeltä debyyttilevyltä Knives Out. Avausraita The Snipers löytyy albumilta uudelleen miksattuna ja masteroituna. Singlen äänitti, tuotti ja miksasi Antto Tuomainen huhti-toukokuun 2006 aikana. Singlen masteroi Petri Mäkelä. Single ylsi Suomen virallisen listan sijalle 8. == Kappaleet == #The Snipers #Powder Dry == Kokoonpano == * Petri Mäkelä – laulu, kitara * Antti Loponen – kitara, kosketinsoittimet * Tuomas Lammi – basso * Petri Valkiala – rummut == Lähteet == Luokka:Vuoden 2006 kappaleet Luokka:Jermainen kappaleet
Numero 2

Numero 2 on suomalaisen rock-yhtyeen Eero ja Jussi & The Boys studioalbumi. Finnlevy julkaisi albumin cd-levynä ja c-kasettina vuonna 1992. Warner Music Finland julkaisi albumin digitaalisissa jakelukanavissa 2013 ja Svart Records uudelleen vinyyli-lp:nä 18.10.2019. == Kappaleet == A-puoli # ”Balladi kanuunasta” - 2.04 # ”Candy Man” - 3.23 # ”Maailmain” - 3.05 # ”Crawfish” - 3.01 # ”Skinnie Minny” - 2.59 # ”Nobody Knows You When You're Down and Out” - 3.26 # ”Unelmoin mä vain” - 2.09 # ”Rip it Up” - 2.03 B-puoli # * ”Tummanpunainen” - 3.11 # ”My Prayer” - 2.51 # ”Viisi villiruusua” - 3.31 # ”I Just Wanna Make Love to You” - 2.22 # ”Salainen rakkaus” - 3.19 # ”Kiddio” - 2.13 # ”Ronski Antti” - 2.15 # ”Balladi kanuunasta” (instrumentaali) - 2.05 ==Kokoonpano== * Eero Raittinen – laulu, rummut * Jussi Raittinen – laulu, rytmikitara, kazoo, piano ja urut * Kaj Westerlund – soolokitara, piano * Lasse Kvist – bassokitara ===Vierailevat muusikot=== * Rauno Lehtinen – piano, urut ja taustalaulu * Jukka Kuoppamäki – akustinen kitara, taustalaulu == Aiheesta muualla == * Rytmimusiikin Syke: Numero 2 Luokka:Vuoden 1966 albumit Luokka:The Boysin albumit
Matthew Upson

Matthew James Upson (s. 18. huhtikuuta 1979 Hartismere, Englanti) on englantilainen jalkapalloilija, joka edustaa Englannin Mestaruussarjan Milton Keynes Donsia. 185-senttinen Upson on pelipaikaltaan puolustaja. Vuodesta 2015 nykyistä seuraansa edustanut Upson on aikaisemmin pelannut Lutonissa, Arsenalissa, Nottinghamissa, Crystal Palacessa, Readingissa, Birminghamissa, West Hamissa, Stokessa, Brightonissa ja Leicesterissä. Pelatessaan West Hamissa hän toimi joukkueen kapteenina vuosina 2009–2011. Englannin maajoukkuetta Upson on edustanut 21 kertaa. == Lähteet == Luokka:Englantilaiset jalkapalloilijat Luokka:Vuonna 1979 syntyneet Luokka:Elävät henkilöt
Whiteheadin lause

Matematiikassa homotopiateoriaan kuuluva Whiteheadin lause sanoo, että jos jatkuva kuvaus f topologisten avaruuksien X ja Y välillä indusoi isomorfismin kaikkien homotopiaryhmien välille, on f homotopiaekvivalenssi olettaen, että X ja Y ovat yhtenäisiä CW-komplekseja. Tuloksen todisti J. H. C. Whitehead ja se tarjosi perustelut CW-kompleksien hyödyllisyydelle homotopiateoriassa. Tarkemmin sanottuna, olkoon annetut CW-kompleksit X ja Y kantapisteinään x ja y tässä järjestyksessä. Olkoon f jatkuva kuvaus :f : X -> Y, jolle f(x) = y. Kun n ≥ 0, tarkastellaan indusoituja kuvauksia :f* : πn(X,x) -> πn(Y,y), missä πn tarkoittaa kaikilla n ≥ 1 n:ttä homotopiaryhmää. Kun n = 0 tämä tarkoittaa polkukomponenttien kuvausta. Jos sekä X että Y ovat yhtenäisiä, ei kuvaus f anna mitään tietoa avaruuksista. Sanomme, että f on heikko homotopiaekvivalenssi jos kuvaukset f* ovat kaikki bijektiivisiä. Tällöin Whiteheadin lause sanoo, että heikko topologiaekvivalenssi yhtenäisten CW- kompleksien välillä on itse asiassa homotopiaekvivalenssi. Luokka:Homotopiateoria Luokka:Matemaattiset teoreemat
CW-kompleksi

Topologiassa CW-kompleksi on eräänlainen topologinen avaruus, jonka otti käyttöön J. H. C. Whitehead homotopiateoriassa. CW-kompleksien ideana oli saada topologisten avaruuksien luokka, joka oli laajempi kuin simplikaalisten kompleksien luokka. Nykyään sanotaan, että CW-komplekseilla on paremmat kategoriset ominaisuudet kuin simplekseillä. CW-komplekseilla on lisäksi kombinatorinen luonne, jolloin niillä voidaan laskea paremmin kuin simplekseillä. CW-kompleksien tulee englannin kielen sanoista closure-finite weak topology. Luokka:Algebrallinen topologia Luokka:Homotopiateoria
Minä menen Jumalan muistiin

Minä menen Jumalan muistiin on suomalaisen laulajan Kari Kuuvan studioalbumi. Se julkaistiin 1983. == Kappaleet == # "Sinua rakastetaan" – 2.13 # "Minä menen Jumalan muistiin" – 4.05 # "Ota vastaan" – 3.03 # "Ole tänään tosissas" – 3.21 # "Löysin Jeesuksen" – 3.05 # "Lauluista parhain" – 4.51 # "Kaipauksen riemu täyttää" – 3.32 # "Siinä on sarkasi sun" – 3.59 # "Takaisin vankilaan" – 4.19 # "Oman onnensa seppä" – 3.19 # "Löytöretkelle tulevaisuuteen" – 3.26 # "Sä elää saat armostaan" – 4.35 Kari Kuuva oli naimisissa kuvittaja Salli Parikan kanssa (1982-1996) , joka sekä valokuvasi että suunnitteli hänen levyjensä kannet. Tämä kansi on valokuvattu Nuuksiossa, Espoossa 1983. Kuvan ja kannen suunnittelu: Salli Parikka-Kuuva. Kari Kuuva halusi itsestään kuvan juuri tällä tavalla otettuna. Luokka:Vuoden 1983 albumit Luokka:Kari Kuuvan albumit
Pforzheim

Pforzheim on kaupunki Baden-Württembergin osavaltiossa, lounaisessa Saksassa. Se sijaitsee Schwarzwaldin metsäisen vuorijonon pohjoisella rajaseudulla, Stuttgartista luoteeseen. Kesäkuun 2022 lopussa kaupungissa oli 127 052 asukasta, ja se on pinta-alaltaan 98,03 neliökilometrin suuruinen. Väestötiheys on 1 296 as./km². Pforzheim muodostaa oman kaupunkipiirinsä (Stadtkreis), eli se ei kuulu mihinkään Saksan piirikunnista. Pforzheim sai alkunsa roomalaisena kylänä, Vicus Portuksena, vuonna 90 eaa. Kaupunkina Pforzheimia on dokumentoitu vuodesta 1095 alkaen. Keskiajalla kaupunki tunnettiin varsinkin latinankielisestä koulustaan, jonka opettajina toimivat muun muassa Johannes Reuchlin sekä Philipp Melanchthon. Kello- ja jalokivikoruteollisuus, josta Pforzheim vielä nykyäänkin tunnetaan maailmanlaajuisesti, alkoi kaupungissa vuonna 1767, kun sinne perustettiin ensimmäinen niitä valmistava tehdas. Toisen maailmansodan ilmapommituksissa Pforzheim tuhoutui miltei täydellisesti. 23. helmikuuta 1945 Britannian kuninkaallisten ilmavoimien pommituksessa kuoli noin 18 000 ihmistä vain 22 minuutin aikana, väkilukuun (n. 60 000) suhteutettuna enemmän kuin missään muussa Saksan kaupunkeihin kohdistetussa pommituksessa. Kaupunki on sittemmin noussut taas jaloilleen palaten takaisin pohjoisen Schwarzwaldin alueen keskukseksi. == Ystävyyskaupungit == * Guernica, Espanja * Saint-Maur-des- Fossés, Ranska * Vicenza, Italia * Győr-Moson-Sopron, Unkari * Irkutsk, Venäjä * Nevşehir, Turkki * Osijek, Kroatia * Tschenstochau, Puola == Lähteet == == Aiheesta muualla == * Viralliset kotisivut Luokka:Baden-Württembergin kunnat Luokka:Karlsruhen hallintopiiri Luokka:Saksan kaupungit
GarageBand

GarageBand on Applen kehittämä musiikinteko-ohjelma. Ohjelma toimitetaan jokaisessa uudessa Applen Macintosh-tietokoneessa. Päivityksiä myydään Applen omaan OS X -järjestelmään suunnatun kuluttajaohjelmisto iLifen mukana. GarageBandissa on digitaalisten soittimien kirjasto, jossa on mm. syntetisaattori- ja rumpulooppeja. Käyttäjä voi myös itse tehdä omia looppeja joko käyttämällä oikeaa instrumenttia, midi-koskettimistoa tai nuotintamalla. JamPack -kirjastoja hankkimalla voi laajentaa digitaalisten soittimien valikoimaa. GarageBandilla pystyy myös nauhoittamaan autenttisia WAV-muotoisia audioraitoja mikrofonilla tai kytkemällä minkä tahansa analogista ääntä syöttävän laitteen äänikortin linjasisäänmenoon. GarageBand sisältää useita efekti- ja instrumenttivahvistinmallinnoksia , joten esimerkiksi kitaran ja tietokoneen välille ei välttämättä tarvita erillistä etuastetta. Lisäksi käyttäjä voi itse tehdä ja muokata erilaisia efektejä tarpeisiinsa sopiviksi. Ohjelmaa ei ole suunniteltu ammattilaisille, vaan aloittelijoille mahdollistamaan musiikin tekeminen helpommaksi. Luokka:Applen ohjelmistot Luokka:Musiikkiohjelmistot Luokka:Mac OS -ohjelmat
Siegen

Siegen on kaupunki Saksan länsiosassa Nordrhein-Westfalenin osavaltiossa. Se sijaitsee Siegjoen varrella, josta se on myös saanut nimensä. Kaupungissa oli 102 560 asukasta vuoden 2022 lopussa, ja sen pinta-ala on 114,69 neliökilometriä. Ensimmäisen kerran Siegen esiintyy kirjallisissa lähteissä vuonna 1079, nimellä Sigena. Vuonna 1224 Siegen mainitaan vastikään rakennettuna kaupunkina. Nykyisin Siegen on Etelä-Westfalenin hallinnollinen ja palvelullinen keskus. Kaupungin teollisuus on pitkälti metalliteollisuutta. Siegen tunnetaan myös yliopistokaupunkina. Siegenin yliopistossa opiskelee noin 16 000 opiskelijaa. == Ystävyyskaupungit == * Spandau, Saksa * Rijnsburg, Alankomaat * Leeds, Yhdistynyt kuningaskunta * Ypres, Belgia * Zakopane, Puola * Plauen, Saksa == Lähteet == == Aiheesta muualla == * Viralliset sivut Luokka:Nordrhein-Westfalenin kunnat Luokka:Saksan kaupungit
Se avautuu

Se avautuu on suomalaisen laulajan Kari Kuuvan studioalbumi. Se julkaistiin 1982. == Kappaleet == # "Kaikki paremmaks’ muuttuu" – 2.16 # "Ken murtuu nousta hän saa" – 3.10 # "Se avautuu" – 4.43 # "Unesta valoa päin" – 2.47 # "Herätys – väckning" – 3.18 # "Vastauksen sain" – 3.40 # "Kyllä Herra meidät hoitaa" – 3.16 # "Uskon suurimpaan oikeudenmukaisuuteen" – 3.16 # "Ei rakkautta suurempaa" – 3.42 # "Käy seuraamaan" – 2.59 # "Mikä tärkeintä on elämässä" – 3.21 # "Kiitos Herrani" – 3.30 Luokka:Vuoden 1982 albumit Luokka:Kari Kuuvan albumit
Kirjapaja

Kirjapaja on vuosina 1942–2013 toiminut suomalainen kirkollinen kustannusliike ja nykyinen Publiva Oy:n kirjakustannuksen tuotemerkki. Kirjapaja on erikoistunut uskonnollisen kirjallisuuden ja kirkollisten kirjojen kustantamiseen, mutta merkittävä osa sen vuosittain julkaisemasta noin sadasta nimikkeestä kuuluu yleiseen kirjallisuuteen ja elämäntaitoon.Kirjapaja, yritys Kirjapaja syntyi Kustannus-Osakeyhtiö Kotimaan tytäryhtiöksi ja oli osa Kotimaa-yhtiöiden toimintaa. Kirjapaja yhdistyi keväällä 2013 Lasten Keskuksen kanssa. Vuodesta 2019 lähtien yhtiö on toiminut nimellä Publiva Oy. == Palkinnot == Kirjapajan kustantama Tuomo Mannermaan teos Pieni kirja Jumalasta sai Vuoden kristillinen kirja -palkinnon 1995. ==Lähteet== == Aiheesta muualla == * Kirjapajan kotisivut * Lasten Keskuksen kotisivut * Edukustannuksen kotisivut Luokka:Suomalaiset kristilliset kirjankustantamot Luokka:Lasten ja nuorten keskus
Pelkkää Kuuvaa

Pelkkää Kuuvaa on suomalaisen laulajan Kari Kuuvan studioalbumi. Se julkaistiin 1974. == Kappaleet == # "Mitä tästä seuraa" – 2.57 # "Niin hyvä olla" – 3.03 # "Nainen" – 2.31 # "Entinen maineeni" – 2.27 # "Ruusut ja kaktukset" – 2.34 # "Parta tässä kasvaa" – 2.22 # "Paloi rinnassani tuli" – 2.01 # "Peikko mustasukkaisuuden" – 2.43 # "Isä teki mukin" – 2.33 # "Pois mene rakkaani" – 2.58 # "Raivostunut nainen" – 2.31 # "Dangan-Daga-dai" – 3.07 Luokka:Vuoden 1974 esikoisalbumit Luokka:Kari Kuuvan albumit
Yksinäisten pysäkki

Yksinäisten pysäkki on suomalaisen laulajan Kari Kuuvan studioalbumi. Se julkaistiin 1986. == Kappaleet == # # # # # # # # # # # # Luokka:Vuoden 1986 albumit Luokka:Kari Kuuvan albumit
Macabre

Macabre on Illinoisissa, Chicagossa vuonna 1985 perustettu heavy metal -yhtye. Musiikissaan bändi yhdistelee death- ja thrash-metallia ja grindcorea, jota he itse kutsuvat Murder Metaliksi (murhametalli). Bändi on toiminut alusta asti samalla kokoonpanolla, ja jäsenillä on sivuprojekti Macabre Minstrels, joka soittaa akustisia cover-versioita tunnetuista "nuotiolauluista". Sanoitukset ovat miltei kaikki tositarinoita sarjamurhaajista ja massamurhaajista, heidän murhistaan ja uhreistaan. Bändin kitaristi-laulaja Corporate Death haastatteli mm. John Gacya ja Jeff Dahmeria heidän ollessaan elossa käyttäen materiaalia bändin sanoituksissa. Hän oli myös paikalla Dahmerin oikeudenkäynnissä ja vieraili Gacyn luona useasti hänen ollessaan vankilassa. Corporate Deathin Dahmerista keräämän materiaalin pohjalta julkaistiin vuonna 2000 teemalevy Dahmer. ==Diskografia== ===Studioalbumit=== * Gloom - (1989) * Sinister Slaughter - (1993) * Dahmer - (2000) * Murder Metal - (2003) * Grim Scary Tales - (2011) * Carnival of Killers - (2020) ===EP:t=== * Grim Reality - (1987) * Nuclear Blast 4-way split - (1993) * Behind the Wall of Sleep - (1994) * Unabomber - (1999) * Morbid Campfire Songs - (2002) * Human Monsters - (2010) * Slaughter Thy Poser - (2012) ===Singlet=== * Shitlist - (1988) * Nightstalker - (1993) * Drill Bit Lobotomy - (2003) ===Muut julkaisut=== * Macabre Electric & Acoustic Two CD Set - (2004) * True Tales of Slaughter and Slaying - Live in Holland DVD - (2006) ==Triviaa== * Corporate Death nähdään John Borowskin ohjaaman elokuvan Albert Fish: In Sin He Found Salvation DVD- version extroissa. Extroista löytyy myös Macabren live-esiintyminen. * Ryan Nicholsonin ohjaaman elokuvan Live Feed DVD-version extroissa on Macabren musiikkia. Itse elokuvassa näyttelijä Kevan Ohtsjilla on päällään Macabre- paita. ==Aiheesta muualla== * Kotisivut * Yhtyeen MySpace-sivusto Luokka:Yhdysvaltalaiset death metal -yhtyeet Luokka:Yhdysvaltalaiset thrash metal -yhtyeet
Outolintu (Kari Kuuvan albumi)

Outolintu on suomalaisen laulajan Kari Kuuvan studioalbumi. Se julkaistiin 1989. == Kappaleet == # "Herkkä juttu" – 3:15 # "Rupsahda rauhassa, rakkaani mun" – 3:54 # "Nyt hän on tähti" – 4:16 # "Digitaalimies" – 2:30 # "Kaikki ohi mennyt on" – 3:36 # "Radanvarren talo" – 4:04 # "Tuhannet kitarat – miljoonat viulut" – 3:42 # "Sydänverilaulut" – 3:19 # "Outolintu" – 3:04 # "Pisara vierasta verta" – 3:18 # "Pääteasema" – 4:20 # "Rakkaus on hiljainen" – 4:07 Luokka:Vuoden 1989 albumit Luokka:Kari Kuuvan albumit
Daylight Dies

Daylight Dies on Pohjois-Carolinassa vuonna 1996 perustettu yhdysvaltalainen metalliyhtye, jonka tyylilaji on melodinen death metal ja doom metal. Daylight Dies sai vuonna 2002 levytyssopimuksen Relapse Recordsilta. Samana vuonna ilmestyi yhtyeen ensimmäinen täysimittainen albumi No Reply. Yhtye kiersi Yhdistyneessä kuningaskunnassa, Irlannissa, Belgiassa, Alankomaissa, Yhdysvalloissa ja Kanadassa Katatonian ja Lacuna Coilin kanssa. Loppuvuodesta 2005 Daylight Dies solmi levytyssopimuksen Candlelight Recordsin kanssa. Maaliskuussa 2006 ilmestyi albumi Dismantling Devotion. Kesäkuussa 2006 yhtye ilmoitti tekevänsä lokakuun 20. ja marraskuun 19. välisenä aikana kiertueen Katatonian ja Moonspellin kanssa. 9. elokuuta 2006 julkaistiin musiikkivideo kappaleelle "Lies That Bind". == Jäsenet == * Nathan Ellis – laulu * Barre Gambling – kitara * Charley Shackelford – kitara * Egan O'Rourke – basso, laulu * Jesse Haff – rummut == Diskografia == === Studioalbumit === * No Reply (2002) * Dismantling Devotion (2006) * Lost to the Living (2008) * A Frail Becoming (2012) === Livealbumit === * Live at the Contamination Festival (2005) === Singlet === * A Portrait in White (2008) === Demot === * The Long Forgotten Demo (1999) * IDLE (2000) == Aiheesta muualla == * Viralliset sivut Luokka:Yhdysvaltalaiset doom metal -yhtyeet Luokka:Yhdysvaltalaiset death metal -yhtyeet Luokka:Yhdysvaltalaiset melodisen death metalin yhtyeet
Karl Svensson

Karl Svensson (s. 21. maaliskuuta 1984 Jönköping, Ruotsi) on ruotsalainen jalkapalloilija, pelipaikaltaan puolustaja. Hän edustaa Allsvenskanissa pelaavaa IFK Göteborgia. Aiemmin hän on edustanut kotimaassaan IFK:n lisäksi Jönköpingiä sekä Skotlannissa Rangersia ja Ranskassa SM Caenia. Svensson on pelannut myös Ruotsin maajoukkueessa. Hän kuului Ruotsin joukkueeseen vuoden 2006 MM-kisoissa. == Lähteet == Luokka:Ruotsalaiset jalkapalloilijat Luokka:Vuonna 1984 syntyneet Luokka:Elävät henkilöt
N-butyyliasetaatti

N-butyyliasetaatin kemiallinen kaava on C6H12O2 ja rakennekaava CH3COO(CH2)3CH3. N-butyyliasetaatista käytetään myös nimitystä butyylietanoaatti. N-butyyliasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 116,2 g/mol, sulamispiste –78 °C, kiehumispiste 126 °C, suhteellinen tiheys 0,88 g/cm3 (vesi = 1,0 g/cm3), liukenee veteen 20 °C:n lämpötilassa 0,7 g/100 ml, leimahduspiste 22 °C c.c., itsesyttymislämpötila 420 °C ja CAS-numero 123-86-4. Yhdistettä esiintyy kukkien tuoksuissa ja semiokemikaalina eliöiden viestinnässä. N-butyyliasetaatin isomeerisia asetaatteja ovat isobutyyliasetaatti, sek-butyyliasetaatti ja tert-butyyliasetaatti. Butyyliasetaatilla on hyvä liuotuskyky ja se kykenee liuottamaan myös useita polymeerejä, kuten kumeja, polyvinyyliasetaattia, polystyreeniä ja selluloosaa. Tämän vuoksi sitä käytetään liuottimena. Sen tuoksu muistuttaa esimerkiksi omenaa tai päärynää, minkä vuoksi butyyliasetaattia käytetään myös hajusteissa.Raj Sakamuri: Esters, Organic, Kirk-Othmer Encyclopedia of Chemical Technology, John Wiley & Sons, New York, 2003. Viitattu 25.04.2013Dieter Stoye: Solvents, Ullmann's Encyclopedia of Industrial Chemistry, John Wiley & Sons, New York, 2000. Viitattu 25.04.2013 == Lähteet == == Aiheesta muualla == * *PubChem: Butyl acetate *Human Metabolome Database (HMDB): n-Butyl acetate *ChemBlink: Butyl acetate *Dr. Duke's Phytochemical and Ethnobotanical Databases: Butyl acetate *Pherobase: Floral Compound - 4Ac *Pherobase: Semiochemical - 4Ac Luokka:Asetaatit
Christian Wilhelmsson

Christian ”Chippen” Wilhelmsson (s. 8. joulukuuta 1979 Malmö, Ruotsi) on ruotsalainen jalkapalloilija, pelipaikaltaan keskikenttäpelaaja. Wilhelmsson on seuratasolla edustanut muun muassa Mjällbyä, Stabækia, Anderlechtia, Nantesia, Romaa, Boltonia ja Deportivo La Coruñaa. Wilhelmsson lukeutui Ruotsin maajoukkueen vakionimiin. Hän kuului Ruotsin joukkueeseen muun muassa vuoden 2004 EM-kisoissa ja vuoden 2006 MM-kisoissa. Hän pelasi kaikkiaan 79 maaottelua ja teki niissä yhdeksän maalia vuosina 2001–2012. == Lähteet == Luokka:Ruotsalaiset jalkapalloilijat Luokka:Vuonna 1979 syntyneet Luokka:Elävät henkilöt
Mandrake (albumi)

Mandrake on saksalaisen power metal -yhtye Edguyn viides albumi. Se julkaistiin vuonna 2001. Levyn julkaisemisen yhteydessä tehty keikkakiertue on Edguyn tähänastisen historian suurin, sisältäen 60 konserttia ympäri maailmaa. Albumin kappaleista yhdestä, ”All the Clownsista”, on kuvattu myös musiikkivideo, mutta video julkaistiin ainoastaan Etelä- Euroopassa.http://www.imperiumi.net/int_2.php?id=326 == Kappalelista == # # # # # # # # # # *Kappaleet 2–3 ja 5: musiikki Jens Ludwig ja Tobias Sammet, sanat Tobias Sammet *muut kappaleet: musiikki ja sanat Tobias Sammet ===Erikoispainos=== # * # == Kokoonpano albumilla == * Tobias Sammet – laulu, koskettimet * Jens Ludwig – kitara * Dirk Sauer – kitara * Tobias Exxel – basso * Felix Bohnke – rummut == Arvostelut == * Metalliluola: 8+/10 * Soundi: == Lähteet == == Aiheesta muualla == * Levyn sanoitukset Darklyrics-sivustolla * All the Clowns -musiikkivideo * * Luokka:Edguyn albumit Luokka:Vuoden 2001 albumit
Isobutyyliasetaatti

Isobutyyliasetaatin kemiallinen kaava on C6H12O2 ja rakennekaava CH3COOCH2CH(CH3)2. Isobutyyliasetaatista käytetään myös nimityksiä 2-metyylipropyyliasetaatti, 2-metyyli-1-propyyliasetaatti tai beta- metyylipropyylietanoaatti. Isobutyyliasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 116,16 g/mol, sulamispiste − 99 °C, kiehumispiste 118 °C, tiheys 0,87 g/cm3, liukenee veteen 20 °C:n lämpötilassa 0,67 g/100 ml, leimahduspiste 18 °C c.c., itsesyttymislämpötila 421 °C ja CAS-numero 110-19-0. Yhdistettä esiintyy kukkien tuoksuissa ja semiokemikaalina eliöiden viestinnässä. Isobutyyliasetaatin isomeerisia asetaatteja ovat n-butyyliasetaatti, sek- butyyliasetaatti ja tert-butyyliasetaatti. Isobutyyliasetaattia käytetään liuottimena. Lisäksi sitä käytetään hajusteena ja aromiaineena, joihin se tuo omenan, banaanin, aprikoosin, mansikan, ananaksen tai rommin kaltaisen tuoksun ja maun.Raj Sakamuri: Esters, Organic, Kirk-Othmer Encyclopedia of Chemical Technology, John Wiley & Sons, New York, 2003. Viitattu 22.04.2013 Isobutyyliasetaattia valmistetaan esteröimällä isobutanolia etikkahapon kanssa. == Lähteet == == Aiheesta muualla == * *PubChem: Isobutyl acetate *Human Metabolome Database (HMDB): 2-Methylpropyl acetate *ChemBlink: Isobutyl acetate *Dr. Duke's Phytochemical and Ethnobotanical Databases: Isobutyl acetate *Pherobase: Floral Compound - isobutyl acetate *Pherobase: Semiochemical - isobutyl acetate Luokka:Asetaatit Luokka:Esterit
Johan Elmander

Johan Erik Calvin Elmander (s. 27. toukokuuta 1981 Alingsås, Ruotsi) on ruotsalainen jalkapalloilija, pelipaikaltaan hyökkääjä. Holmalunds IF:ssä uransa aloittanut Elmander debytoi Allsvenskanissa keväällä 2000 Örgryten paidassa. Nuori hyökkääjä herätti kiinnostusta ulkomailla ja hän siirtyi vuonna 2000 alankomaalaiseen Feyenoordiin. Rotterdamilaisseurassa Elmander oli mukana voittamassa UEFA Cupin finaalissa 2002 Borussia Dortmundin 3-2 päästen kentälle 76. minuutilla. Elmander ei kuitenkaan ollut tyytyväinen vähäiseen peliaikaan Feyenoordissa ja siirtyi 2002 lainalle kotimaahansa Djurgårdenin joukkueeseen. Samana vuonna hän juhli tuplamestaruutta tukholmalaisseurassa. Kauden 2003-04 hän pelasi lainalla NAC Bredassa. Vuonna 2004 Elmander siirtyi Feyenoordista tanskalaiseen Brøondbyhyn, jossa hänen uransa lähti nousuun. Tuplamestaruuteen päättyneellä kaudella 2004–2005 Elmander teki 27 ottelussa 9 maalia ja seuraavalla kaudella hän maalasi 13 kertaa. Hyvät otteet herättivät kiinnostusta ulkomailla ja vuonna 2006 Elmander siirtyi ranskalaiseen Toulouseen. Kaudella 2006–2007 Elmander oli iskussa ja oli 11 maalillaan yksi Toulousen kantavista voimista joukkueen sijoittuessa liigassa sensaatiomaisesti kolmanneksi. Mestarien liigassa Liverpool FC pudotti aneemisen Toulousen karsinnoissa eikä syyskausi sujunut liigassakaan hyvin. Elmander on kuitenkin iskenyt maaleja hyvään tahtiin ja koko joukkueen peli on piristynyt kauden vanhetessa. Tammikuun siirtoikkunan aikana Elmanderin perässä on huhuttu olevan useita eurooppalaisia huippuseuroja Tottenhamista Real Madridiin. Newcastle Unitedin on kerrottu tarjonneen hänestä 10 miljoonaa puntaa. Ruotsin maajoukkueessa Elmander oli mukana MM-kisoissa 2006. Hän pääsi kentälle kahdessa ottelussa vaihtomiehen roolissa, mutta EM-karsintojen aikana hän on noussut Lars Lagerbäckin avainmiehistöön. EM-karsinnoissa Elmander neljä osumaa iskenyt Elmander kuului myös lopputurnauksessa päävalmentaja Lagerbäckin luottopelaajiin. Henrik Larssonin palattua maajoukkuetehtäviin, sai Elmander peliaikaa oikeana laitalinkkinä Toulousesta tutumman kärkipaikan sijaan. Alkulokoon päättyneiden EM-kisojen jälkeen Elmander siirtyi surkean kauden 2007–2008 pelanneesta Toulouse FC:stä Englannin Valioliigassa pelaavan Bolton Wanderersin riveihin. Siirtosumma on arvioiden mukaan noin 12,6 miljoonaa euroa.Elmander ennätyssummalla Boltoniin Vuonna 2011 hän siirtyi turkkilaiseen Galatasarayhyn ja pelasi sittemmin muun muassa Englannin Valioliigan Norwich Cityssä lainasopimuksella. Ruotsin maajoukkueessa Elmander pelasi kaikkiaan 85 ottelua ja teki niissä 20 maalia. == Meriitit == * UEFA Cup: 2002 * Ruotsin mestaruus: 2002 * Ruotsin Cup: 2002 * Tanskan mestaruus: 2005 * Tanskan Cup: 2005 == Lähteet == Luokka:Ruotsalaiset jalkapalloilijat Luokka:Vuonna 1981 syntyneet Luokka:Elävät henkilöt
Sek-butyyliasetaatti

sek-butyyliasetaatin kemiallinen kaava on C6H12O2 ja rakennekaava CH3COOCH(CH3)CH2CH3. sek-butyyliasetaatista käytetään myös nimeä 1-metyylipropyyliasetaatti. sek-butyyliasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 116,16 g/mol, sulamispiste −99 °C, kiehumispiste 112 °C, tiheys 0,87 g/cm3, liukenee veteen 20 °C:n lämpötilassa 0,8 g/100 ml, leimahduspiste 17 °C c.c. ja CAS-numero 105-46-4. sek-butyyliasetaatin isomeerisia asetaatteja ovat n-butyyliasetaatti, isobutyyliasetaatti ja tert-butyyliasetaatti. 1-metyylipropyyliasetaatilla on vain vähän teollista merkitystä. Sitä käytetään lähinnä nitroselluloosan liuottamiseen.Dieter Stoye: Solvents, Ullmann's Encyclopedia of Industrial Chemistry, John Wiley & Sons, New York, 2000. Viitattu 26.04.2013 ==Lähteet== == Aiheesta muualla == * Luokka:Asetaatit
Amursk

Amursk () on kaupunki Amurjoen varrella Habarovskin aluepiirissä Venäjän kaukoidässä, noin 45 kilometriä Komsomolsk-na-Amuresta ja 328 kilometriä aluepiirin pääkaupungista Habarovskista pohjoiseen. Kaupungissa on arviolta 40 561 asukasta (vuonna 2016) ja sen pinta-ala on 317,971 neliökilometriä. Amursk perustettiin vuonna 1958 ja kaupunki siitä tuli 1973. == Lähteet == == Aiheesta muualla == Luokka:Habarovskin aluepiirin kaupungit
Gafsa

Gafsa (tai Qafsah; arabiaksi قفصة) on kaupunki Etelä-Tunisiassa ja samannimisen kuvernementin pääkaupunki. Kaupungissa on 95 000 asukasta. Kaupungissa ja sitä ympäröivällä Djeridin alueella on merkittävää fosfaattiteollisuutta. Gafsan nimi ja asutuksen juuret yltävät mesoliittiselle ajalle. Se oli Numidialainen kaupunki, jonka Rooman valtakunnan joukot tuhosivat vuonna 106 eaa.. Trajanus rakennutti sen uusiksi. Roomalaiselta ajalta periytyy Gafsan roomalainen kylpylä, Piscines romaines, joka on yhä käytössä. Gafsa sijaitsee 369 kilometriä etelään pääkaupunki Tunisista. == Vuoden 1980 tapahtumat == Vuonna 1980 kaupunki vallattiin yhdeksi päiväksi. Noin 300 tunisialaisen maanpakolaisen ryhmä saapui Libyasta ja valloitti kaupungin tavoitteenaan syrjäyttää presidentti Habib Bourguiba. Ranska ja Yhdysvallat asettuivat tukemaan Bourguibaa ja lähettivät sotilaita Tunisiaan. 48 ihmistä kuoli seuranneissa taisteluissa. Vallankaappausyrityksen organisoivat Algeria ja Libya. == Lähteet == Luokka:Tunisian kaupungit
Kuolajoki (Tenniöjoen sivujoki)

Kuolajoki () on joki Kemijoen vesistössä Suomen ja Venäjän alueilla. Joen koko valuma-alue on noin 1550 km². Suomen puolella tästä on karkeasti noin 675 km². ==Joen kulku== Kuolajoki saa alkunsa Kuolajärvestä Murmanskin alueen länsiosasta. Sieltä joki virtaa länteen valtakunnan rajan yli Sallan kunnan alueelle. Joki laskee Tenniöjokeen Sallan Saijan kylän luona. ==Sivujoet== Venäjän puolella Kuolajoen suurin sivujoki on jokeen etelästä laskeva Sallajoki. Suomen puolella jokeen laskee etelästä lähellä joen suuta Aatsinginjoki. ==Historiaa== Ennen toista maailmansotaa koko joki valuma- alueineen kuului Suomeen osana Sallan kuntaa. Kun Sallan–Kuusamon alue sodan päätyttyyä vuonna 1944 luovutettiin Neuvostoliitolle, Sallan kunta menetti lähes puolet pinta-alastaan. Luovutetulle alueelle jäi Kuolajoesta sen yläjuoksu, sivujoki Sallajoki ja Kuolajoen lähdejärvi Kuolajärvi. ==Jokivarren asutuspaikkoja== Jokivarren kyliä joen suulla olevan Sallan Saijan lisäksi ovat Venäjän puolella rajaa luovutetulle alueelle jäänyt entinen Sallan kirkonkylä (Sallajoen suussa, kylänä alkujaan nimeltään Sallansuu, kirkonkylänä Sallan kunnan entisen nimen mukaan myös Kuolajärvi, , mutta eri kuin Kuolajärven rannoilla sijainnut ja kunnalle alkujaan nimensä antanut varsinainen Kuolajärven kylä, ) sekä Suomen puolella Kotala, Särkelä ja Mukkala. ==Nimen alkuperä== Joen ja järven nimi ei liity suomen kielen sanaan kuola eikä myöskään suomen kielen verbiin kuolla. vaan nimi tulee saamelaiskielten kalaa tarkoittavasta sanasta, esimerkiksi , "kala". ==Joen käyttö== Kuolajoki on nykyisin lähinnä virkistyskäytössä. Joskus aikanaan alueella asuneiden ihmisten pitikin maksaa veronsa sekä Ruotsille että Venäjälle kaloina: kymmenen leiviskää kuivattua haukea jokaisesta yli 17-vuotiaasta henkilöstä. ==Lähteet== Luokka:Sallan joet Luokka:Ylä-Kemijoen valuma-alue Luokka:Murmanskin alueen joet Luokka:Kantalahden piiri Luokka:Sallan–Kuusamon alueen joet
Turanismi

Turanismi eli panturanismi, on ajatus kaikkien turaanisiksi kutsuttujen kansojen liittoumasta ja lähemmästä yhteydestä. Pyrkimyksenä on myös herättää ihmiset tiedostamaan oma turaanilaisuutensa ja vaalimaan kulttuuriaan. Turanismia ei pidä sekoittaa panturkkilaisuuteen. Turanismi on myös poliittinen liike ja tärkeä tekijä turkkilaisen kansallismielisen MHP-puolueen ideologiassa. Sen jäsenistä käytetään epävirallisesti nimitystä Harmaasudet, turkiksi Bozkurtlar, mikä johtaa muinaisten altailaisten kansojen tärkeimmästä symbolista, äitisusi Asenasta. Jotkut yhdistävät turanismiin myös ajatuksen muinaisista sumerilaisista turaanilaisten esi-isinä, joiden jälkeläiset Sumerin tuhouduttua pirstoutuivat pitkin Euraasiaa. Ajatus pohjautuu muiden muassa niihin yhteyksiin, joita on väitetty löytyvän sumerin kielen ja altailaisten ja uralilaisten kielten väliltä. Tieteellisen käsityksen mukaan sumeri on kuitenkin isolaattikieli eivätkä altailaisetkaan kielet kielitieteilijöiden enemmistön nykyisen käsityksen mukaan polveudu yhteisestä alkukielestä. Turanismi oli 1920-luvulla erityisen suosittua Unkarissa.Ville Häkkinen, Tuulessa huojuva pustan ruoho, valittava viulu – ja likaiset juutalaiset. suomalaisen matkakirjallisuuden Unkari-kuva maailmansotien välisellä ajalla. Teoksessa: Matkoja aatehistoriaan s. 339 Kampus-kustannus 2017 ISBN 978-952-7192-02-3 (Verkossa, vaatii kirjautumisen) Unkariin perustettiin vuonna 1910 Turanilainen Seura. Unkarilaiset hakivat yhteyttä kaukaisiin kansoihin, joita teorian mukaan pidettiin sukulaisina ja oletettiin muodostaneen aikoinaan yhden heimon: turkkilaisiin, bulgaareihin, mongoleihin ja japanilaisiin. Aatteella ei kuitenkaan ollut tieteellistä perustaa. Anssi Halmesvirta onkin kutsunut turanilaisuutta ”fantasioiden ja suurten kuvitelmien politiikaksi”, eikä se vedonnut suomalaisiin kovin voimakkaasti, sillä suomalaiset halusivat hahmottaa itsensä ennen kaikkea läntisiksi.Jenni Puolakka, Kieli ja kulttuuri heimoveljeyden perustana. Kielitieteilijä Lauri Kettusen heimoaatteen synty ja ilmenemismuodot vuoteen 1924 saakka. Pro gradu. Oulun yliopisto 2013 s. 83--91 Verkossa. == Lähteet == == Katso myös == *Turaanit == Aiheesta muualla == * Anssi sHalmesvirta, Turanilaisia ja herrasneekereitä, Suomalaisen kirjallisuuden seura 1993 ISBN 951-8915-81-4 (Verkossa) * hunmagyar.org eräs turaanilaista ideologiaa edustava sivusto Luokka:Nationalismi Luokka:Pan-liikkeet
Alkulukupari

Alkulukupariksi eli alkulukukaksosiksi kutsutaan kahta alkulukua, joiden erotus on 2. Kymmenen ensimmäistä alkulukuparia ovat (3, 5), (5, 7), (11, 13), (17, 19), (29, 31), (41, 43), (59, 61), (71, 73), (101, 103) ja (107, 109). Alkulukupareja arvellaan olevan äärettömän monta, mutta tätä ei ole todistettu. 14. toukokuuta 2013 Zhang Yitang New Hampshiren yliopistosta julkaisi todistuksen, jonka mukaan on olemassa äärettömän monta alkulukua p ja p+k, missä 2\leq k<70000000. Myöhemmin k:n arvo on saatu pudotettua lukuun 246. Kaikki alkulukuparit lukuun ottamatta paria (3, 5) ovat muotoa (6n − 1, 6n + 1), jossa n on luonnollinen luku, jonka täytyy päättyä numeroon 0, 2, 3, 5, 7 tai 8, lukuun ottamatta tapausta n = 1. Clementin lauseen mukaanhttp://www.math.sunysb.edu/~moira/mat331-spr10/papers/1949%20ClementCongruences%20for%20Sets%20of%20Primes.pdf (m, m + 2) on alkulukupari, jos ja vain jos :4((m-1)! + 1) = -m \mod (m(m+2)). Lisäksi on todistettu seuraava lause:M. Chaves, Twin Primes and a Primality Test by Indivisibility, http://arxiv.org/pdf/math/0211034v3 :Olkoon n\geq 3,n e 7. Tällöin n ja n+2 muodostavat alkulukuparin, jos ja vain jos 4(n-3)!+2+n on jaollinen n:llä muttei n+2:lla. Sergusovin lauseen mukaan n ja n+2 ovat alkulukuja jos ja vain jos :\phi(m) \sigma(m)=(m - 3)(m + 1), missä m = n(n+2) sekä funktio \phi Eulerin funktio ja \sigma luvun jakajien summan laskeva Sigma funktio.http://www.math.snu.ac.kr/~mhkim/speech/speech_44.pdf Tomasz Bucher, http://tomasz.buchert.pl/files/math-one.pdf, Pro Gradu, Puola, 2011. s. 26-28 == Suurin tunnettu alkulukupari == Suurin tunnettu alkulukupari on 14. syyskuuta 2016 löydetty 2996863034895 \cdot 2^{1290000}\pm 1. Molemmissa alkulukuparin luvuissa on 388 342 numeroa.www.primegrid.com == Alkulukuparien määrä == Alkulukupareja arvellaan olevan äärettömän monta, mutta tätä ei ole todistettu. Niiden lukumäärä onkin lukuteorian suurimpia ratkaisemattomia ongelmia. Alkulukupareille on kuitenkin olemassa samankaltainen laskufunktio kuin alkuluvuillekin, \pi_2(n), joka ilmaisee lukua n pienempien alkulukuparien määrän. n \pi_2 (n) 10^2 8 10^3 35 10^4 205 10^5 1 224 10^6 8 169 10^7 58 980 10^8 440 312 10^9 3 424 506 10^{10} 27 412 679 10^{11} 224 376 048 10^{12} 1 870 585 220 10^{13} 15 834 664 872 10^{14} 135 780 321 665 == Katso myös == * alkulukukolmikko * alkulukuserkku == Lähteet == Luokka:Ratkaisemattomat matemaattiset ongelmat Luokka:Alkuluvut
Jadesoturi

Jadesoturi (kiinaksi 玉战士 Yù zhànshì) on suomalais-kiinalaisena yhteistuotantona tehty elokuva, jonka tarina yhdistelee Kalevalan mytologiaa ja kiinalaista wuxia-elokuvakerrontaa. Elokuvan on ohjannut Antti-Jussi Annila. Jadesoturi sai Suomen-ensi-iltansa 13. lokakuuta 2006 40 kopion voimin. Kiinassa se sai ensi-iltansa 24. lokakuuta 175 kopion voimin 80 kaupungissa.Iltalehti/STT: Jadesoturi kiinnostaa Kiinassa 2.11.2006 Jadesoturi oli samalla ensimmäinen suomalainen elokuva, joka pääsi Kiinassa teatterilevitykseen. Sitä levittää Kiinassa Warner China Film HG Corporation. Kiinan lisäksi elokuvan levitysoikeudet on myyty yli 30 maahan.Aamulehti 10.10.2006, sivu B20. Suomessa elokuva keräsi hieman vajaat 83 000 katsojaa. Jadesoturin vastaanotto oli Kiinassa kriittinen. Paikallisiin lehtiin tehdyissä arvosteluissa moitittiin elokuvaa vaikeasti ymmärrettäväksi: siinä liikutaan sekä Suomessa että Kiinassa ja vielä eri aikakausien välillä. Lisäksi suomalaisten näyttelijöiden kiinan kielen ääntämystä ei pidetty hyvänä, vaan ennemminkin naurettavana.Sillanpää, Sami: Jadesoturi sai suurellisen ja hämmentyneen vastaanoton Kiinassa. Helsingin Sanomat 28.10.2006. Vuonna 2007 Jadesoturi sai Jussi-palkinnon parhaasta pukusuunnittelusta (Anna Vilppunen) ja parhaasta elokuvamusiikista (Kimmo Pohjonen ja Samuli Kosminen). Suomalainen Bleak-yhtye esitti Kimmo Pohjosen ja ruotsalaisen Ana Johnssonin kanssa elokuvan tunnuskappaleen "Fate", joka valittiin vuoden 2007 parhaaksi pohjoismaiseksi kappaleeksi. == Rooleissa == ==Lähteet== == Aiheesta muualla == * Jadesoturi Leffatykki.comissa Luokka:Vuoden 2006 suomalaiset elokuvat Luokka:Kiinalaiset elokuvat Luokka:Jussi-palkitut elokuvat Luokka:Wuxiaelokuvat Luokka:Suomalaiset monikieliset elokuvat
Liisa Koivulehto

Liisa Koivulehto (s. 28. lokakuuta 1957) on suomalainen toimittaja ja Tromssassa ilmestyvän Ruijan Kaiku -lehden perustaja ja entinen päätoimittaja. Koivulehto on koulutukseltaan opettaja, mutta opintojensa jälkeen hän on asunut Norjassa ja työskennellyt ensin vapaana toimittajana, ennen kaikkea Lapin Kansalle. Vuodesta 1995 lähtien Koivulehto on ollut Ruijan Kaiun päätoimittaja ja vetovoima. Päätoimittajana Koivulehto on ajanut kveenin kielen ja kveenien asioita Norjassa. Koivulehto on myös ollut keskeinen hahmo Tromssan ruijansuomalaisessa yhdistyksessä. == Lähteet == Luokka:Suomalaiset päätoimittajat Luokka:Vuonna 1957 syntyneet Luokka:Elävät henkilöt